**2. клас, г-жа Веси Домашна работа по български език седмица N 33 на**

/ име/................................................................................................................... *Моля, припомнете си какво учихме в клас тази седмица и отговорете писмено на въпросите с пълен отговор. Пишете старателно и красиво, моля.*

Изреченията при общуване

Общуването е обмяна на информация. Общуваме устно чрез езика, чрез речта или писмено чрез четене и писане. За да се случва това са ни необходими думите. Няколко думи, които са свързани по смисъл образуват изреченията.

Има два вида изречения:

1. Съобщително- започва с главна буква и завършва с точка
2. Въпросително- започва с главна буква и завършва с въпросителен знак.

За да образуваме въпросително изречение ни помагат въпросителните думи: *Защо? Кога? Къде? Кой? Какъв? Как? Колко? Дали? ли* и други.

* Моля, напишете едно съобщително изречение:

…………………………………………………………………………

* Моля, напишете едно въпросително изречение:

…………………………………………………………………………

* Моля, превърнете съобщителното изречение във въпросително:

Баба обича да разказва приказки*.*

………………………………………………………………………

Препоръчителен списък с книги за лятната ваканция:

„Стихотворения” – Елисавета Багряна  
• „Стихотворения, приказки и гатанки” – Асен Разцветников  
• „Приказки” – Георги Райчев  
• „Приказки” – Светослав Минков  
• „Български вълшебни приказки” – Николай Райнов  
• „Басни” – Жан дьо Лафонтен  
• „Детска енциклопедия”  
• „Приключенията на Лукчо” – Джани Родари  
• „Приключенията на Пинокио” – Карло Колоди  
• „Повести за Карлсон” – Астрид Линдгрен

и всичко, което би събудило интересът и любопитството на детето.

Правила за приятно четене:

Отнасяй се с уважение към книгата, тя е твой приятел.

Пази я чиста, не прегъвай листовете й и не пиши по тях.

Отбелязвай си с книгоразделител. Може да го направиш и украсиш както ти харесва. Така той ще бъде твоята специална връзка с книгата.

Когато четеш, седни удобно, така че достатъчно светлина да идва от лявата ти страна.

Опитвай се да си представяш това, което четеш – мястото на действието; как изглеждат и какви качества притежават героите; как ще постъпиш ти, ако си на тяхно място.

Ако не разбираш някоя дума, попитай възрастните или потърси значението ѝ в тълковния речник.